
Parlamentul României

Camera Deputaţilor
	


	   Comisia pentru administrație publică și amenajarea teritoriului
	
	Comisia pentru agricultură, silvicultură, industrie alimentară şi servicii specifice

	Bucureşti, 12.05.2020

  4c-7/102                                                                                

	
	Bucureşti, 12.05.2020 
           Nr. 4c-5/ 163                                                                                


BIROUL PERMANENT  AL 

CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.22/2020 privind recensământul general agricol din România runda 2020, transmis Comisiei pentru administraţie publică şi amenajarea teritoriului și Comisiei pentru agricultură, silvicultură, industrie alimentară şi servicii specifice, pentru dezbatere şi avizare în fond, în procedură de urgență, cu adresa nr. PLx.  96 din 9 martie 2020.

       PREŞEDINTE,                                           PREŞEDINTE,

                           Angelica FĂDOR                                     Alexandru STĂNESCU

RAPORT  COMUN

asupra   proiectului de Lege pentru aprobarea Ordonanţei de urgenţă a Guvernului nr.22/2020 privind recensământul general agricol din România runda 2020
 (PLx. 96/2020)
În conformitate cu prevederile art. 94 și 114 din Regulamentului Camerei Deputaţilor, republicat, Comisia pentru administraţie publică şi amenajarea teritoriului și Comisia pentru agricultură, silvicultură, industrie alimentară şi servicii specifice au fost sesizate, spre dezbatere şi avizare pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.22/2020 privind recensământul general agricol din România runda 2020, transmis cu adresa nr. PLx.  96 din 9 martie 2020, înregistrat cu nr. 4c-7/102 din 10 martie 2020, respectiv 4c-5/109  din 10 martie 2020.

Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.91 din Regulamentul Camerei Deputaţilor, republicat.


Senatul, în calitate de primă cameră sesizată, a adoptat proiectul de lege în şedinţa din 2 martie 2020.


Consiliul Legislativ avizează negativ proiectul de lege (nr.90/10.02.2020);


Comisia pentru muncă şi protecţie socială avizează favorabil proiectul de lege (nr.4c-9/26.03.2020);

Comisia pentru drepturile omului, culte şi problemele minorităţilor naţionale avizează favorabil proiectul de lege (nr.4c-6/126/26.03.2020);

Comisia pentru tehnologia informaţiei şi comunicaţiilor avizează favorabil proiectul de lege (nr.4c-19/35/28.04.2020).


Proiectul de lege are ca obiect de reglementare recensământul general agricol din România runda 2020, având ca obiectiv asigurarea de date statistice pentru fundamentarea și punerea în aplicare a politicilor naționale și europene în domeniul agricol, în consecință cu Sistemul Statistic European, necesare procesului de participare a României, ca stat membru al Uniunii Europene, la Politica Agricolă Comună, colectarea datelor se va face în perioada 1 februarie 2021 – 30 aprilie 2021, în toate unitățile administrativ-teritoriale din România.

         
Potrivit prevederilor art.61 și a art. 63 din Regulamentul Camerei Deputaţilor, republicat, cele două comisii sesizate în fond au dezbatut proiectul de lege în ședințe separate.

Comisia pentru administraţie publică şi amenajarea teritoriului a examinat proiectul de lege în şedinţa online din 05 mai 2020.


Membrii Comisiei pentru administrație publică și amenajarea teritoriului au  fost prezenţi la  ședință conform listei de prezență.

Comisia pentru agricultură, silvicultură, industrie alimentară și servicii specifice a examinat proiectul de lege în ședința online din 12.05.2020.

Membrii Comisiei pentru agricultură, silvicultură, industrie aliemtară și servicii specifice au  fost prezenţi  la  ședință conform listei de prezență.
La dezbaterile care au avut loc au participat în conformitate cu prevederile art. 55 din Regulamentul Camerei Deputaţilor, republicat, în calitate de invitați la ședința online: domnul Tudorel Andrei, Președinte Institutul Național de Statistică și domnul Sorin Claudiu Roșu Mareș, secretar de stat în cadrul Ministerului Agriculturii și Dezvoltării Rurale.


În urma dezbaterilor şi a opiniilor exprimate, membrii Comisilor au hotărât, cu unanimitate de voturi, întocmirea unui raport comun de adoptare a proiectului de Lege pentru aprobarea Ordonanţei de urgenţă a Guvernului nr.22/2020 privind recensământul general agricol din România runda 2020, în forma adoptată de Senat.

În funcţie de obiectul şi conţinutul său, proiectul de lege face parte din categoria legilor ordinare.
                              PREŞEDINTE,                                    PREŞEDINTE,  
                            Angelica FĂDOR                          Alexandru STĂNESCU

                               SECRETAR,                                        SECRETAR,
                   Simona BUCURA-OPRESCU                          Dan CIOCAN
          Consilier parlamentar, Alina Tănase                                                                      Șef serviciu Anton Păștinaru

                                                                                                      Consilier parlamentar, dr. Gabriela Amalia Ciurea

